cyanic-selkie/wikianc huggingface dataset:
Supranasionalisme
Die begrip is reeds in 1949 deur Robert Schuman ingevoer toe hy gepraat het van supranasionale samewerking en supranasionale assosiasies. Hy het egter die oordrag van soewereine regte nie as 'n doel as sodanig gesien nie, maar -in bepaalde gevalle- as 'n noodsaaklikheid. Hierdie gedagte het gelei tot die Schumanverklaring van 1950 en stigting van die Europese Gemeenskap vir Kole en Staal in 1951 wat die toesig op die vervaardiging van hierdie belangrike materiale, wat mos vir oorlogvoering noodsaaklik was, sowel in Frankryk as in Duitsland in hande van 'n supranasionale hoë outoriteit gelê het. Dit het die groot wantroue tussen die twee ou vyande oorwin en die grondslag gelê vir die ekonomiese herstel van Duitsland en Wes-Europa. Jean Monnet het deur hierdie sukses in 1955 selfs gestel: "gewone samewerking tussen [Europese] regerings sal spoedig onvoldoende word. Dit is absoluut noodsaaklik dat die indiwiduele lande van hulle outoriteit aan die Europese federale instellings oordra".
Supranasionale organisasies
Supranasionaliteit word dikwels net dan aanvaar indien die intergoewermentele metode -waar elke land 'n veto het- nie werk nie, gewoonlik omdat eenstemmigheid onmoontlik blyk. Dit bevestig wat Schuman gesê het: dit is nie 'n doel nie, maar soms 'n noodsaak. Die Britse houding teenoor supransionalisme het nogtans altyd krities gewees, hoewel by die toetreding van die VK in die EEG in 1973 ook dié land erken het dat 'n sekere vlak van supranasionale strukture aanvaar moes word indien dit nasionale politieke en ekonomiese doele dien. Britse politici het nogtans dikwels gehuiwer dat dit tot verder federalisasie kon lei. Hierdie vraag het 'n sleutelrol gespeel in die debat oor die Brexit-referendum van Junie 2016.
Minister
Elke minister is verantwoordelik vir een of meer aspekte van die regering se spektrum, byvoorbeeld gesondheid, onderwys, finansies, landbou, waterwese, polisie en verdediging.
Thaba Bosigo
Geskiedenis
Die opperhoof van die Basoeto's Moshoeshoe het in 1832 sy hoofkraal bo-op die berg opgerig. Dit is deur die Zoeloes en ander stamme aangeval, maar is nooit oorwin nie. Gedurende die 1865 Basoeto-oorlog het die Vrystaatse burgers onder Louw Wepener probeer om die kraal in te neem. Hulle aanval is egter afgeslaan en Wepener is gedood. Die meeste Basoeto hoofmanne is op Thaba Bosigo begrawe.
Aase Clausen
Aase Clausen (15 Augustus 1914 – 7 September 2005) was 'n Deense aktrise. Sy was bekend vir haar rolle in die rolprente Københavnere (1933), Med fuld musik (1933), Ud i den kolde sne (1934), en The Bachelor Father (1935).
Duinkerken
Duinkerken (Frans: Dunkerque, Nederlands: Duinkerke of Duinkerken, Engels: Dunkirk, Duits: Dünkirchen) is 'n nywerheids- en hawestad in die noorde van Frankryk, in die département Nord in die gewes Hauts-de-France, naby aan die Belgiese grens. Die stad het omtrent negentigduisend inwoners. Duinkerken is die hoofstad van die gelyknamige arrondissement wat rofweg gelykstaande is aan die Weshoek in Frans-Vlaandere.
Henriette Grové
Lewe en werk
Haar man is op 25 Februarie 2004 in hulle huis in Lynnwood oorlede. Sy is op 15 Desember 2009 in Pretoria oorlede.
Linda Joubert
Meulenhof se mense verskyn in 1956 as vervolgverhaal in Sarie Marais voordat dit in boekvorm gepubliseer word. Die verhaal word in nege briewe vertel wat die onderwyseres Annemarie Herbst aan haar vriend skryf en speel aan die begin van die twintigste eeu af op die Bolandse dorpie De Rust, waar Annemarie in 1904 begin skoolhou. Sy loseer by die drie Vermeulen-susters, waar die opstal al is wat van vervloë rykdom oorbly en die susters diep in die skuld is. Die buurman is Malan du Toit en al persoon wat hulle kan help, maar Sarah Vermeulen sal eerder sterf as om sy hulp te vra. Vyftien jaar gelede was hulle twee op die punt om te trou, maar dinge het toe skeef geloop. In elke hoofstuk vertel ’n ander karakter aan Annemarie wat destyds gebeur het, sodat die gebeure soos in ’n legkaart stukkie vir stukkie in plek val. Dit is ’n verhaal van familietrots, persoonlike trots en tradisie wat die oorhand kry oor medemenslikheid en gesonde verstand. Hierdie roman word vir die radio verwerk en as vervolgreeks oor die senders van die destydse Afrikaanse diens uitgesaai, waarna Stephan Bouwer dit na die koms van televisie ook in ’n televisiereeks verwerk en laat beeldsaai.
Die laat lente handel oor die wewenaar Johannes van Brakel wat vir Lina op’t Hoff aanstel as goewernante van sy oorlede vrou se dogter. Die dogter en haar oppasster is baie vyandig teenoor Lina en die plaasbestuurder beskuldig Van Brakel dat hy sy vrou vermoor het. Lina kry deur haar interaksie met verskillende persone antwoorde op die raaisels van wat werklik gebeur het en vind liefde in die proses. Die oorheersende tema is die mag wat die verlede oor die hede uitoefen.
Die bundel kortverhale Roosmaryn en wynruit verskyn ook onder die naam Linda Joubert en bevat sestien kortverhale wat oor die senders van die SAUK uitgesaai is en in Sarie Marais en Die Huisgenoot verskyn het. Die titel verwys na die soet en die suur van die lewe en het ook ’n suggestie van die teenstelling tussen die ware en die valse en die noodsaak om tussen die twee te onderskei. Oorheersend in die bundel is die motief van verlange na die ver plekke, die eksotiese en die uitsonderlike, met die karakters wat eindelik die oplossing in die aanvaarding van die burgerlike bestaan van liefde en familie vind. So het Ou wyn, Ouma Eileen se hangertjie en Hanteer versigtig dieselfde tema van die meisie wat ontevrede is met haar huidige situasie, maar eindelik tot die besef kom dat sy slegs gelukkig kan wees in haar bekende omgewing. Oor die algemeen munt die verhale uit deur die naïewe verteller se gebruik van geestige en ironiese effekte en die aanwending van die volkstaal, kleurryke idioom en besondere beeldspraak. Die draer beskryf die kleinlike bekrompenheid binne ’n kerkraad. Oom Dirk het weens die geld daaraan verbonde koster geword en as ouderling bedank, maar word nou uitgesluit uit die kerkraad se aktiwiteite. Wanneer hy hoor dat die skoenmaker Hermanus ernstig siek is, hoop hy om verlore aansien te herwin deur as draer by Hermanus se begrafnis op te tree. Met hierdie voorneme kom hy in botsing met ouderling Mans. Oom Dirk is eindelik baie teleurgesteld wanneer hy verneem dat Hermanus beter is. In Die grootwiel vind die hoofkarakter die onsekerheid van ’n avontuurlike lewe sonder geroetineerdheid verkieslik bo sy kleinburgerlike bestaan. Die arme Dorie word opgeneem in die versamelbundel Dames 17 onder redaksie van C.J.M. Nienaber, Die musiekles in Op Afrikaanse werf van A. Schwerdtfeger en N.J. Snyman, Die draer in Mosaïek onder redaksie van J.P. Smuts en R. van Rensburg en Die liefde sal steeds seëvier word opgeneem in Johan de Jager se versamelbundel Allegaartjie.
Kortverhale en vertellings
Saam met die novelle Die kêrel van die Pêrel word die kortverhale Douw en Fransiena en Affaire de coeur gebundel. Douw en Fransiena verskyn reeds in 1967 in Standpunte en word ook opgeneem in A.P. Grové se bundel Hoogtepunte in die Afrikaanse verhaalkuns. Dit vertel die verhaal van ’n middeljarige vrou wat na etlike jare van getroude lewe haar man verlaat en na haar pa en stiefma op die plaas gaan. Hier vind sy ou liefdesbriewe in ’n speelposbus naby die plaasskool waar sy skool gegaan het. Die briewe is deur die kreupel oujongnooi en voormalige onderwyseres van die skool aan ’n onbekende man geskryf. Fransiena besef dan dat liefde kosbaar is en mense sin vir die lewe gee en sy is baie meer bevoorreg as die oujongnooi omdat sy fisies uiting kan gee aan haar liefde. So kan sy dit regkry om haar man met al sy foute te aanvaar. Affaire de coeur is ’n vernuftige en geestige variasie op die tradisionele liefdesdriehoek. Gerharda Buitenweg ly aan gedurige galaanvalle en verban haar man Salmon uit die dubbelbed. Salmon kom later agter dat Gerharda die pyn ervaar as seksuele vervulling.
Ryksdaalder
Suid-Afrika se geldeenhede het in die vroeë dae ooreengestem met dié van die wêreld se seemoondhede. Die Spaanse mat (munt) is een van die eerste munte wat aan die Kaap die Goeie Hoop gebruik is, toe Spanje nog oor die see geheers het. Dit was ook die geldeenheid waarmee die Verenigde Oos-Indiese Kompanjie in sy vroeëre bestaan handel gedryf het. Dit is gevolg deur die Nederlandse gulden en later deur papierriksdaalders of ryksdaalders. Albei is gevolg deur die Britse pennies en silwermunte. Die papierriksdaalder, wat 59 jaar lank aan die Kaap in omloop was, is in 1841 deur sterling silwer vervang. Die nuwe geldstelsel was weldra so stewig gevestig dat dit 'n oplewing in die bankwese en die finansiële lewe aan die Kaap meegebring het.
Kool
Herkoms
Wetenskaplikes is nog steeds nie seker watter soort kool oorspronklik tot die hedendaagse kultivars ontwikkel het nie, en of dit nog êrens voorkom nie. Wat alle wetenskaplikes wel oor saamstem is dat die koolplant lank gelede 'n inheemse plant op sanderige kusgebiede was. Die plant moes bestand gewees het teen hoë soutkonsentrasies asook sterk wind. Daar word ook aanvaar dat die plant op erg-verarmde grond gegroei het. Die leeragtige blare beskerm die plant teen klipslag en skadelike sandstorms.
Patrick Bricard
Patrick Bricard (26 April 1940 - 26 Januarie 2019) was 'n Franse akteur en regisseur.
Ich liebe den Höchsten von ganzem Gemüte, BWV 174
Ich liebe den Höchsten von ganzem Gemüte (Ek het die Hoogste lief met my ganse wese), BWV 174, is 'n kerkkantate deur Johann Sebastian Bach. Bach komponeer hierdie kantate in Leipzig vir die tweede dag van Pinkster en voer dit vir die eerste keer op op 6 Junie 1729.
Elizabeth Weber
Waar is die liefde?
APB het haar mees aangeskrewe werk, Waar is die liefde?, in 1950 gepubliseer as deel van sy Môrester-reeks. Die roman het as agtergrond die privaat kajuite en dekke van 'n passasierskip onderweg van Kaapstad na Londen waar toeval en die noodlot sy tol eis op 'n huwelik wat onder druk verkeer. Soos 'n letterkundige resensent van die eertydse Die Vaderland skryf: "Dit is duidelike dat Elizabeth Weber 'n wakker paar oë het .... Sy het die vermoë om haar waarnemings vinnig te deurvoel, te verwerk, en in keurige taal neer te skryf. Dat sy daarby ook haar sin vir waardes bly behou bring mee dat sy 'n verhaal geskryf het wat bo die gemiddelde van sy soort uitstyg". Die digtheid van die taal, die stortvloed van delikate en fyn waarnemings, die atmosfeer van sin, gevoel en sentiment, en die angs van selfbewustheid in haar skryfwerk herinner sterk aan die styl en voorneme van Marcel Proust in Remembrance of Things Past.
Mantsopa Plaaslike Munisipaliteit
Die Mantsopa Plaaslike Munisipaliteit is een van die plaaslike munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika.
Hendrik Marsman
Hendrik Marsman (30 September 1899, in Zeist – 21 Junie 1940, in die Golf van Biskaje) was 'n Nederlandse digter en skrywer. Hy het tydens 'n ontsnappingspoging na Groot-Brittanje omgekom toe die skip waarop hy geseil het, die S.S. Berenice, óf 'n ontploffing in die enjinkamer gehad het óf deur 'n Duitse duikboot getorpedeer is.
Biografie
Sy digkuns word getipeer as Vitalisties en ekspressionisties. Die (vrees vir die) dood, as metafoor vir die nederlaag in die lewe, is 'n herhalende tema in sy werk, soos byvoorbeeld in sy Herinnering aan Holland: "Denkend aan Holland zie ik breede rivieren traag door oneindig laagland gaan". In 2000 het die Nederlanders die gedig as die Nederlandse Gedig van die Eeu gekies.
Dood
Hendrik Marsman sterf aan boord die skip S.S. Berenice wat in die vroeë oggendure van 21 Junie 1940 in die Baai van Biskaje sink. Die skip het vanaf Bordeaux geseil en in die Noordsee gesink. Daar bestaan verskillende weergawes oor wat die S.S. Berenice gesink het. Die verhaal verloop volgens die Nasionale Biblioteek van Nederland, wat 'n argief oor Hendrik Marsman aanhou, as volg:
Boeing AH-64 Apache
Die Boeing AH-64 Apache is 'n aanvalshelikopter aanvanklik deur Hughes Helicopters ontwikkel as die model 77 en beskik oor 'n tandemkajuit vir 'n tweemanspan.
Burmanbos-natuurreservaat
Dit bied drie wandelpaaie aan besoekers, die Pithi (500 m), Hadeda (1 km) en Bosolien (2 km) voetpaaie, wat deur die bos vleg om toegang tot die verskeie flora en fauna te bied. 'n Uitkykplatform aan die noordepunt van die buitenste voetpad bied 'n wye uitsig oor die Umgenirivier, vanaf Connaught-brug tot die Blue lagoon.
Diatoniese toonleer
Teorie
Deur die twaalf note van die chromatiese toonleer te gebruik, kan twaalf van elk van die drie majeurtoonlere (dié met ’n majeurderde/drieklankː Ionies, Lidies en Mixolidies), twaalf van elk van die drie mineurtoonlere (dié met ’n mineurderde/drieklank: Dories, Frigies en Eolies), en twaalf Lokriese toonlere gespeel word, wat altesaam vier-en-tagtig diatoniese toonlere uitmaak. Die moderne musikale klawerbord, met sy swart note wat in twees en dries gegroepeer is, is in wese diatonies. Hierdie rangskikking help musici nie net om hulle voor die klawerbord te oriënteer nie, maar vereenvoudig ook  die stelsel van toonsoorttekens in vergelyking met wat nodig sou wees vir ’n voortdurende afwisseling van swart en wit note. Die swart (of "kort") sleutels was ’n innovasie wat toegelaat het dat die meeste van die diatoniese heeltone (almal in die geval van C-majeur) langs mekaar geplaas word, met betekenisvolle fisiese en konseptuele voordele.
Eienskappe
Die diatoniese toonleer, soos hierbo beskryf, het spesifieke eienskappe wat dit uniek onder sewenoottoonlere maak. Met ander woorde, geen ander soort toonleer het dieselfde eienskappe nie:
Misdaad in Denemarke
Hervatting van verskerpte grensbeheer
Gedurende Mei 2011 het Denemarke die kontrole langs sy grense van Duitsland en Swede hervat, wat vroeër onder die EU se Schengensone-ooreenkoms oop was. Die Deense regering probeer hierdeur oorgrensmisdaad, onwettige immigrasie en dwelmhandel te voorkom.
Strandaalwyn
Die Strandaalwyn (Aloe thraskii) is 'n plant of klein boom wat endemies is aan die Suid-Afrikaanse ooskus. Dit het 'n enkelstam en die blare is u-vormig na onder gebuig. Die plant dra geel-oranje blomme vanaf Mei tot Juliemaand en groei op die duine en in kusbos. Die plant kom altyd in groepe voor en lok baie bye en voëls. Die boom se FSAnommer is 30.7
Polimeer
Depolimerisasie
Soms kan ook die omgekeerde proses plaasvind, wat depolimerisasie genoem word. Vir polistireen gebeur dit deur die polimeer eenvoudig te verhit. By die meeste polimere is dit egter nie moontlik nie en lei verhitting net tot degradasie en verkoling onder vrystelling van dikwels skadelike dampe.
Dispersiteit
Die polimerisasiereaksie lewer gewoonlik 'n mengsel van molekule van verskeie lengtes. Die gevormde stof besit daarom gewoonlik nie een molêre massa nie, maar 'n massaverdeling. Sulke polimere word polidisperse genoem. 'n Uitsondering hierop vorm die biopolimere, soos die proteïene. Hulle vorming is deur die DNS voorgeprogrammeer en die gevormde molekule het altyd dieselfde struktuur en lengte. Sulke polimere heet monodisperse.
Breëband-ghieliemientjie
Habitat
Die vis leef in moerasagtige omgewings.
Mikrobeheerder
Hoe werk 'n mikrobeheerder?
Soos die naam na verwys, is die hooftoepassing van mikrobeheerderbane om elektriese/meganiese/hidroliese/chemiese stelsels of 'n kombinasie daarvan te beheer. Hoe die beheer uitgevoer word, word deur die sagteware wat in die beheerder gelaai word, bepaal. Die mikroverwerker sal tipies data vanaf sensore inlees en dan aktueerders aandryf om beheer van 'n stelsel te bewerkstellig. 'n Tweede toepassing van mikrobeheerders is dat hulle onder sekere toestande hele groepe konvensionele logika geïntegreerde stroombane kan vervang en sodoende ruimte en koste spaar. Dis veral waar wanneer mens 'n groep logika met een 8- of 14-pootmikrobeheerder kan vervang.
Manora Thew
Manora Thew (12 April 1891 – 12 April 1987) was 'n Engelse aktrise. Sy was bekend vir haar rolle in die rolprente The Man and the Moment (1918), The Homemaker (1919), Splendid Folly (1919), en The Toilers (1919).
Inheemse plant
Vleisetende inheemse plante
Soos inheemse diere, word inheemse plante deur uitbreiding en ander mense-aktiwiteite en klimaatverandering bedreig en is bewaring noodsaaklik.
Rykie Roux
Liefdesverhale
In Naweekbruik trou die argitek-student, Andreas Steyn, vinnig in die geheim met sy professor se dogter, Marguerite. Andreas het ’n verlede en dinge loop lelik skeef wanneer Marguerite al die skinderstories oor haar man begin glo.
Dirk de Villiers
Rolprente en televisiereekse
As rolprentregisseur maak hy sy grootste bydrae tot die skepping van Afrikaanse kreatiewe kuns, hoewel hy  ook ’n bydrae maak as dramaturg en verskeie dramas skryf. In 1968 maak hy sy eerste vollengte film, Jy is my liefling, waarna hy voltyds ’n filmmaker word. Hy maak meer as twintig films, wat insluit Geheim van Nantes, Kalahari Harry, Die Spaanse Vlieg, Daan en Doors op die dieggins, My broer se bril, Tant Ralie se losieshuis, Die lewe sonder jou, Die drie Van der Merwes, Met liefde van Adéle, My naam is Dingetjie, Witblits en Peach Brandy, Dingetjie en Idi, Die wit sluier en Kaalgat tussen die daisies.
Alwyn Schlebusch
Beknopte biografie
Schlebusch begin sy politieke loopbaan in die 1940's as burgemeester van Hennenman. In 1961 het hy 'n lid van die provinsiale raad vir Kroonstad-Suid geword. 'n Jaar later, in 1962, is hy as volksraadslid vir Kroonstad gekies, 'n posisie wat hy vir 18 jaar lank beklee het. Hy het ook as voorsitter van die Schlebuschkommissie gedien, wat buitelandse befondsing aan anti-apartheidsorganisasies ondersoek het.
Rooi-ghieliemientjie
Voorkoms
Die vis is ligrooskleurig aan die bokant en silwerwit aan die onderkant. Daar is 10-15 vertikale strepe op die lyf. Die tweede of derde streep is breër as die res terwyl die laaste streep meestal 'n kol op die basis van die stertvin is. Die lyf is slank en daar is twee pare baarde om die bek en die vis word tot 60 mm lank.
Tobie Cronjé
Cronjé het reeds in die beginjare van plaaslike televisie ’n huishoudelike naam geword, as Willem in ’n gelyknamige komiese speurreeks. Daarna het hy in talle TV-produksies, soos Binnelanders en Onder draai die duiwel rond verskyn.
Spaanse Ryk
Die meeste van die Spaanse Ryk het oor drie eeue voortbestaan en in 1492 met die kolonisasie van die Amerikas begin, en voortgeduur tot in die vroeë 19de eeu met die Spaans-Amerikaanse Oorloë vir onafhanklikheid, waarna net Kuba, Puerto Rico, en die Filippyne Spaans gebly het. Na die Spaans-Amerikaanse Oorlog van 1898 het Spanje sy laaste kolonies in die Karibiese Eilande en in die Stille Oseaan aan die Verenigde State oorgegee. Sy laaste Afrika-kolonie het in 1975 onafhanklikheid gekry. Saam met die gebiede van die Portugese Ryk, wat Spanje ook van 1580 tot 1640 beheer het, het die Spaanse Ryk die eerste Europese land geword wat die wêreldhandel oorheers het.
Ingevolge die politieke samestelling, ongeag die denominasies  wat aan die "dinastiese unies"  tussen 1580 tot 1640 toegeken was, het die Portugese gebied sy eie adiministrasie en jurisdiksie oor sy gebied behou. So ook die ander koninkryke en gebiede wat deur die Spaanse Habsburgers regeer is. Sommige historici glo egter dat Portugal as koninkryk deel uitgemaak het van die Spaanse monargie van daardie tyd;     terwyl ander weer die afleiding maak van 'n duidelike verskil tussen die Portugese en die Spaanse koninkryke.
Pan (mitologie)
Kultus
Pan het ’n skielike vrees in eensame plekke (paniek; panikon deima) veroorsaak. Nadat die Titane die berg Olimpus aangeval het, het Pan aanspraak gemaak op die eer vir die Olimpiese gode se oorwinning omdat hy wanorde en vrees in die aanvallers teweeggebring het, en dit het gelei tot die woord "paniek" in sulke omstandighede. Pan was natuurlik ook later bekend vir sy musiek, wat inspirasie, seksualiteit of "paniek" kon veroorsaak, na gelang van sy bedoeling.
Biomolekule
Tipes biomolekule
Organiese molekule is molekulêre verbindings wat gemaak word uit koolstof, waterstof, stikstof en soms swawel in lewendige organismes.
Funksies en biologiese belangrikheid van koolhidrate. Glukose - hoof energiebron vir diere en plante en ook die boustene van stysel en sellulose. Fruktose - suiker in vrugte Laktose - kom voor in melk Sukrose - is n natuurlike suiker/versoeter Stysel - bron van reserwe energie Sellulose - geen stewigheid aan plantselle se selwande Chitien - waarvan insekte se eksoskelet gemaak is.
Fiskaallaksman
Die fiskaallaksman (Lanius collaris) is 'n algemene standvoël wat oor feitlik die hele Suider-Afrika voorkom in oop habitats asook parke en tuine. Die voël word 21 tot 23 cm groot en weeg 25 tot 50 gram. In Engels staan die voël bekend as die Common Fiscal.
Roep
Dit gee 'n gemompelde mengsel van kletteragtige swaaiende geluide, insluitende 'n paar nagemaakte en 'n harde dzzzttt-dzzzt-dzzzt alarmroep. Die meeste van die roepe is egter dreigend of alarmroepe. Die spesie produseer soms 'n verrassende soet, stil liedjie, alhoewel so 'n liedjie, hoe lieflik dit ookal sy, in die algemeen of territoriaal of paarverbindend in funksie is.
Judith Mason
Lewe en werk
Sy maak gebruik van kontemporêre tegnieke en style soos collage ('n tegniek waarvolgens voorwerpe soos koerantuitknipsels op die skildervlak geplak word), frottage ('n tegniek waarvolgens die skilderdoek of papier oor 'n growwe oppervlak geplaas en gevryf word totdat die tekstuur van die voorwerp deurslaan; dit word dan as inspirasie vir 'n kunswerk gebruik), objet trouvé ('n gevonde voorwerp word as kunswerk uitgestal) en trompe l'oeil ('n naturalistiese styl) waarmee die toeskouer gekul word ten opsigte van die stollike werklikheid van die voorwerp). Terwyl Mason vroeër baie van aardse kleure gebruik gemaak het, het sy die laaste ruk van haar lewe gebruik gemaak van delikate kleure.
Vlag van Guinee
Simboliek
Die kleure van die Rassemblent Démocratique Africain is afkomstig van die Ghanese vlag, wat dit weer van die Pan-Afrika beweging gekry het. Die vlag van Mali vertoon ook hierdie kleure maar in omgekeerde volgorde.
Elk van die kleure het ook ’n eie simboliese betekenis wat deur die eerste president van die land, Sékou Touré, toegeken is. Rooi stel die bloed voor wat gevloei het van diegene wat geveg het in die stryd teen kolonialisme en dit stel ook die arbeid wat die volk lewer voor om vooruitgang te bewerkstellig. Geel stel die Afrika-son voor, die energie wat daarvan kom en die rykdomme van die aarde. Groen is die kleur van die vegetasie van die land; hierdie kleur stel die landbou en die vooruitgang wat daaruit voorkom asook die plattelandse lewe en die solidariteit van landbou voor. Touré het ook die drie kleure aan die drie woorde van die nasionale leuse van Guinee gekoppel, nl. Travail, Justice, Solidarité, “Arbeid, Geregtigheid, Solidariteit”.
Oosters-Ortodokse Kerk
Organisasie en leierskap
Elke biskop is die hoof van sy setel. Sy hoofdoel is om seker te maak die tradisies en praktyke van die Kerk word gehandhaaf. Biskoppe het dieselfde gesag en kan nie inmeng in die jurisdiksie van ’n ander biskop nie. Administratief word die biskoppe en hul setels ingedeel in verskeie onafhanklike groepe of biskopsinodes wat minstens twee keer per jaar vergader om sake in hul onderskeie setels te bespreek. Hoewel biskoppe en hul sinodes leiding kan gee in individuele gevalle, raak hul besluite nie gewoonlik die hele Kerk nie. Biskoppe word feitlik altyd uit die monnikestand gekies en moet ongetroud bly.
Ná die Oos-Wes-skisma erken die Ortodokse Kerk egter nie meer die wettigheid van die pous nie en die patriarg is dus nou die "eerste onder gelykes", die pous se titel voor die skeuring. Dit beteken egter nie hy is die leier van die Kerk nie. Dit is ook nie ’n amptelike titel nie, maar net ’n manier om die senioriteit van die "keiserlike" biskoppe te beskryf in verhouding tot ander biskoppe.
Omuramba
Die diepte en breedte van die beddens wissel, en sommige is 3 tot 4 km breed. Omiramba, wat ongeveer 16000 jaar gelede meerjarige riviere was, vloei nou net vir kort afstande, en eers na swaar reën. Veewagters hou daarvan om hul veeposte in of naby omiramba te maak, sodat hulle nie pomptoerusting hoef te gebruik nie om ondergrondse water, wat tot 300 m diep kan wees, te onttrek nie.
Oosters-Ortodokse Kerk
Wierook
As deel van die Joodse erfenis word wierook tydens al die Ortodokse dienste gebruik as offerande (Eks. 30). Die basis van die wierook is tradisioneel die gom van Boswellia thurifera, ook bekend as wierookhars, maar die gom van dennebome word ook soms gebruik. Dit word gewoonlik gemeng met verskeie essensiële blomolies, wat dit ’n soet reuk gee. Wierook verteenwoordig die soet reuk van die gelowiges se gebede wat opstyg voor God (Ps. 141:2, Op. 5:8 en 8:4). Die wierook word gebrand in ’n versierde goue wierookswaaier wat aan drie kettings hang wat die Drie-eenheid verteenwoordig. Die onderste houer verteenwoordig die aarde en die boonste houer die hemel. In die Griekse en Siriese tradisie hang daar 12 klokke aan die kettings wat die 12 dissipels verteenwoordig. Daar is ook 72 skakels wat 72 evangeliste verteenwoordig. Die steenkool verteenwoordig die sondaars en die vuur die Heilige Gees. Die swaaier word deur die priester gebruik (vorentoe en agtertoe geswaai) om eer te betoon aan al vier kante van die altaar, die Goddelike geskenke, die geestelikes, die ikone, die gemeente en die kerk self.
Die Heilige Geheimenisse (Sakramente)
Volgens die Ortodokse Kerk is die doel van ’n Christen se lewe om teose of vergoddeliking te bereik: die mistieke eenwording van die mens en God. Dit kan gesamentlik of individueel plaasvind. Sint Athanasius van Alexandrië het van die Vleeswording geskryf: "Hy (Jesus) het ’n mens geword sodat ons god kan word."
Sinodes
Die Ortodokse Kerk is ’n gemeenskap van 14 (administratief) outokefale plaaslike kerke, plus die Ortodokse Kerk in Amerika wat net deur ’n paar kerke as outokefaal beskou word. In Oktober 2018 het die Ekumeniese Patriarg belowe om outokefaliteit toe te staan aan die Outonome Oekraïens-Ortodokse Kerk, wat onder kerklike jurisdiksie van die Russies-Ortodokse Kerk val. Dit het groot spanning tussen die Ekumeniese Patriargaat van Konstantinopel en die Russiese Kerk verooorsaak. Laasgenoemde het besluit om van 15 Oktober 2018 nie meer in volle gemeenskap met die Ekumeniese Patriargaat te wees nie.
E. du Perron
Charles Edgar du Perron, (gebore op 2 November 1899 in Meester Cornelis, Batavia, Java, Nederlands Oos-Indië; sterf op 14 Mei 1940 in Bergen) meer algemeen bekend as E. du Perron, was 'n bekende en invloedryke Nederlandse digter en skrywer van Indo-Europese afkoms. Hy is veral bekend vir sy bekroonde meesterstuk, Land van herkomst, uit 1935. Hy stig in 1932 saam met Menno ter Braak en Maurice Roelants die invloedryke literêre tydskrif Forum.
Schotia
Spesies
Daar is net vier spesies wat tot die genus hoort:
Belarus
Die grootste deel van Belarus se 9,4 miljoen inwoners woon in die stedelike gebiede om Minsk en ander streekshoofstede. Die land het twee amptelike tale: Belarussies en Russies. Die land erken nie 'n staatsgeloof nie, alhoewel die Russies-Ortodokse geloof die primêre geloof in Belarus is.
Marnix Gijsen
De Archeologische vondst
Jacquemijne Bolats werd te Leuven begraven, in 1520, naast haar man en haar kind. Ze had bei met dezelfde liefde bemind, al haar dagen. Ik heb haar zerksteen gevonden, op een regennoen, onder wat mos en veel gele blaren. Kinderen spelen er rond, en bij zomernacht paren geliefden hier, hun bevenden mond. Zij werd in Antwerpen geboren, -o mijn sterke stad,- wie voerde haar de Brabantsche heuvelen over? Daar vond zij een man, daar won zij een kind, en de rust, onder mos en wat herfstig loover. Want, toen God zag hoe volmaakt deze drie stonden in het licht van een rustig geluk, het jublende kind, en dees vredige beiden, toen was hij als David, die weenend zijn zoon overwint Hij kon deze kalme zielen niet scheiden en brak alle drie hunne hulzen stuk Zie, zoo lange tijd is aan elk mensch gegeven dat zijn woord rijpe tot lied voor Gods aangezicht. Hoe vaak het hernomen, geaarzeld, getracht, tot duidlijk en klaar klinke het rhythme dat door elk leven vleit; God luistert en wacht, de zanger verdwijnt, maar het zingen ruischt uit in Gods wezenheid.
Haas Schoeman
Rugbyloopbaan
Na sy internasionale loopbaan het hy steeds klubrugby gespeel vir Bellville rugbyklub, asook later vir Wanderers en Diggers in Johannesburg.
Franke (streek)
Die twee grootste stede in Franke is Neurenberg (Nürnberg) en Würzburg. In politieke opsig word die streek tans in die drie administratiewe geweste Mittelfranken, Oberfranken en Unterfranken in Beiere en Heilbronn-Franken in Baden-Württemberg verdeel.
Hawenavigasie
Haweloodse
'n Hawe se loodsdiens se hoofdoel is om skepe veilig in en uit die hawe, deur moeilike vaarwater, te kry. Die haweloodse gaan buitekant die hawe aan boord; dit kan vanaf 'n loodsboot met behulp van 'n hidrouliese leer geskied. Die haweloods se funksie is om die skeepskaptein van raad te dien sodat die skip uiteindelik veilig by die bestemde plek kan vasmeer. Die haweloods moet uit die aard van die saak hoogs ervare wees en die betrokke hawe uiters goed ken. Benewens 'n grondige kennis van hawenavigasie, moet die haweloods goed op die hoogte wees van al die besonderhede van die vaargebied in die hawe, soos hoe diep (of vlak) die water op 'n gegewe tydstip is, die presiese ligging van die sandbanke en skeepswrakke, die invloed van die getye, die winde en seestrome, die bakens en boeie, die plaaslike hawewette en regulasies, seine wat in die betrokke hawe gebruik word, skepe se hanteringsvermoë en beweegkrag, ensovoorts.
NG gemeente Thaba 'Nchu-Tweespruit
Die NG gemeente Thaba 'Nchu-Tweespruit is 'n gemeente van die Nederduitse Gereformeerde Kerk in die Vrystaatse Ring van Ficksburg, waarin dit die tweede oudste gemeente is. Die laaste deel van die naam is laat in die negentigerjare van die 20ste eeu bygevoeg. In 1985 het die gemeente 325 doop- en 430 belydende lidmate gehad, deur die loop van die 1990's onderskeidelik sowat 200 en 300, maar in 2015 was dit 29 en 115.
Agtergrond
Die verhouding tussen die Voortrekkers en die Barolongs was oor die algemeen besonder vriendskaplik. Ná die dood van Sivokle word hy as opperhoof van die Baralongs opgevolg deur Morokko (of Moroka), aan wie se sorg die onmondige seun en wettige toekomstige opperhoof Sepinari (of Sepinare), seun van Sivokle, toevertrou is. By een van sy vele vroue is vir Morokko 'n seun, Samuel, gebore. Ná sy dood het tussen die twee jongmanne Sepinari en Samuel 'n geskil ten opsigte van die opperhoofskap ontstaan. Uit geboorte was Sepinari die regmatige opvolger, maar dié reg het Samuel hom aangematig. Ten einde sy planne uit te voer het hy omstreeks die jaar 1885 in die nag saam met sy volgelinge 'n aanval gedoen op Sepinari, met die gevolg dat laasgenoemde sy lewe verloor. Ten gevolge van dié onrusbarende daad het die regering van die Oranje-Vrystaat tussenbeide getree. Pres. Jan Brand en 'n aantal gewapende burgers het hulle hierheen begewe en met hul aankoms by die inboorlinge se hoofstad is Samuel verban. Ook is die Baralong se grondgebied op 12 Julie 1884 tot integrale deel van die Vrystaat geproklameer "for the promotion of peace and not as a conquered territory". In Ons gemeentelike feesalbum skryf die medewerker van die gemeente: "Thaba 'Nchu – Berg van die Nag – is so onder Gods allerbesonderste voorsienigheid voorberei om later as 'n vuurtoring in 'n see van heidene te staan."
Sending
In 1928 is die eerste sendeling beroep en daarna is die Ereskuld-kerk opgerig om die ereverpligting van Afrikaners aan die Barolong, vir hulp aan die Voortrekkers, te begin afbetaal. Ingevolge die Naturelletrust- en Grondwet van 1936 is tot in 1948 sowat 80 000 morge grond in die distrik opgekoop, maar dit het destyds nog nie ’n noemenswaardige uitwerking op die wit bevolking gehad nie. Later was een van die sewe dele van die sogenaamde onafhanklike tuisland Bophuthatswana hier geleë.
Angela Thorne
Angela Thorne (gebore 25 Januarie 1939) is 'n Engelse aktrise. Sy is bekend vir haar rolle in die rolprent The BFG (1987) en in die televisiereekse Mystery and Imagination (1966), To the Manor Born (1979), en Wallander (2008).
R704 (Suid-Afrika)
Die R704 is 'n streeksroete in Suid-Afrika wat Trompsburg met Koffiefontein verbind. Die roete begin waar dit van die N1-nasionale pad by Trompsburg aftak in 'n noordwestelike rigting. Dit deel dan die R717-provinsiale pad vir 2.3 km, gaan verby R706, deur Jagersfontein, deur Fauresmith, suid van die Kalkfonteindam verby en eindig in Koffiefontein waar dit aansluit by die R48.
Norddeutscher Lloyd
Norddeutscher Lloyd (NDL) was 'n Duitse redery wat op 20 Februarie 1857 deur Hermann Henrich Meier en Eduard Crüsemann in Bremen gestig is. Dit het in die volgende dekades tot een van die belangrikste Duitse skeepvaartondernemings van die laat 19de en vroeë 20ste eeu ontwikkel en die ekonomiese ontwikkeling van Bremen en Bremerhaven grootliks bevorder. Op 1 September 1970 het Norddeutscher Lloyd met die Hamburg-Amerikanische Packetfahrt-Actien-Gesellschaft (HAPAG) saamgesmelt om die nuwe redery Hapag-Lloyd AG te vorm.
Kaapvaal-kraton
Die Kaapvaal-kraton (wat om die Suid-Afrikaanse provinsie Limpopo gesentreerd is) is saam met die Pilbara-kraton van Wes-Australië die enigste twee oorblywende dele van die oeroue aardkors van 3,6-2,5 miljard jaar gelede. Ooreenstemmings in die rotsrekords van dié twee kratons, veral van die laat Argeïese sekwensies, dui daarop dat hulle eens deel van die superkontinent Vaalbara was.
Vicente Fox
Vicente Fox Quesada ( Amerikaanse Spaans: [biˈsente ˈfoks keˈsaða]; gebore op 2 Julie 1942) is 'n Mexikaanse sakeman en politikus wat vanaf 1 Desember 2000 tot 30 November 2006 as die 55ste president van Meksiko gedien het.
Pilbara-kraton
Die Pilbara-kraton in Wes-Australië is saam met die Kaapvaal-kraton van Suid-Afrika die enigste twee oorblywende dele van die oeroue aardkors van 3,6-2,5 miljard jaar gelede. Ooreenstemmings in die rotsrekords van dié twee kratons, veral van die laat Argeïese sekwensies, dui daarop dat hulle eens deel van die superkontinent Vaalbara was.
Anthony Anderson
Anthony Anderson (gebore 15 Augustus 1970) is 'n Amerikaanse akteur en vervaardiger. Hy is bekend vir sy rolle in die rolprente Kangaroo Jack (2003), Hustle & Flow (2005), The Departed (2006), en Transformers (2007).
Jan Engelman
Erotiek
Die reël "haar schoot geurde wild als zoo menig uur" het die Katolieke van De Nieuwe Gemeenschap dwars in die krop gesteek.
P.J. Nienaber
Universiteitsopleiding
Petrus Nienaber het in 1930 aan die Grey-universiteitskollege (GUK, later die Universiteit van die Vrystaat) in Bloemfontein as student in die klassieke tale ingeskryf. In 1932 het hy die graad B.A. met Latyn en Nederlands as hoofvakke behaal en Grieks en Hebreeus op tweedejaarsvlak geslaag. Hy wou predikant word en het die primêre toelatingseksamen vir die Stellenbosse Kweekskool afgelê, maar is intussen deur prof. C.M. van den Heever oorreed om die kursus vir die graad M.A. in Afrikaans te volg. In 1933, die jaar dat die Bybel in Afrikaans verskyn het, skryf Nienaber onder prof. D.F. Malherbe sy M.A.-verhandeling, Die geskiedenis van die Afrikaanse Bybelvertaling, wat later gepubliseer is. Daarin maak hy die belangrike stelling dat die Afrikaanse Taalbeweging teen die agtergrond van die Bybelvertaling beskou moet word, wat dus beteken dat die Eerste Taalbeweging 'n uitvloeisel was van die behoefte om die Bybel in Afrikaans te vertaal. Hy behaal die graad M.A. aan die einde van dié jaar met onderskeiding.
Die herinneringe aan die Universiteitskollege wat prof. Nienaber die langste bygebly het, het hy later gesê, is dié van sy aankoms in Bloemfontein. Hy kon nie 'n huurmotor bekostig nie en het voor die stasie 'n seuntjie met 'n kaskarretjie gevra om sy kis op te laai en tot by die universiteit te trek. Daarvoor het hy hom 'n tiekie betaal. Voor die koshuis Abraham Fischer het die senior studente uitgestorm en by aanskoue van sy sakkie toebroodjies geskree: "Hier kom Padkos ..." Hulle het ook gesê dat hy seker vrekarm moes wees as hy nie eens 'n huurmotor kon bekostig nie. Die volgende dag is hy na die registrateur toe, want hy het £10 gekort om sy studies te betaal; die beurs was net voldoende om sy losiesgeld van £50 te betaal. Maar die registrateur was ongenaakbaar en het gesê Petrus kom "swenk" net voor hom (sy pa het die vorige dag vir hom 'n nuwe hoed op skuld gekoop) en dat hy nie geld het om aan hom te leen nie. Nienaber is toe na dr. S.H. Pellissier, wat hom die £10 teen vyf persent rente geleen het. Dr. Pellissier het hom dit kwytgeskeld nadat hy sy graad behaal het, want sy uitstekende prestasies was vir hom genoeg beloning. Hy is GUK toe met die vaste voorneme dat hy die drie jaar wat hy daar sou deurbring, die beste sou benut. Op skool het hy reeds bewys dat hy hardwerkend was en aan die GUK het hy "begin met 'n ywer en entoesiasme wat sy hele kollege tot eer gestrek het", volgens die Grey-universiteitskollegeblad.
Nelspoort
Nelspoort is 'n klein dorpie in die Wes-Kaap, Suid-Afrika. Dit is 50 km noordoos van Beaufort-Wes net langs die N1 nasionale pad. Die destydse Unie-Regering het in 1920 'n tuberkulose-sanatorium hier opgerig op die plaas Soutrivier. Dit was die eerste sodanige instansie in Suid-Afrika. Mnr. John Garlick van Kaapstad het 'n skenking van £25 000 daartoe gemaak. Die sanatorium is deur die Prins van Wallis in 1925 geopen. In 1947 was daar reeds 460 pasiënte toe die Britse koninklike familie daar besoek afgelê het.
Baltimore
Baltimore is die grootste stad in die ooste van die Verenigde State van Amerika in die deelstaat van Maryland en is ongeveer 56 km noordoos van Washington D.C.. Die stad is geleë by die monding van die Patapscorivier in Chesapeakebaai. Die stad het 'n bevolking van 585 708 in 2020 gehad. Die hawe van Baltimore is een van die bedrywigstes in die VSA.
Wembezi
Wembezi is 'n dorp in Uthukela-distriksmunisipaliteit in KwaZulu-Natal, Suid-Afrika.
Formosaanse tale
Die inheemse tale van Taiwan is belangrik vir die historiese taalwetenskap, omdat Taiwan die plek van oorsprong vir die hele Austronesiese taalgroep vorm. Volgens die taalkundige Robert Blust vorm die Formosaanse tale nege van die tien hooftakke van die Austronesiese tale, terwyl die tiende oorblywende hooftak omtrent 1 200 Maleis-Polinesiese tale buite Taiwan bevat. Hoewel party taalkundiges met sommige details van Blust se analise verskil, bestaan 'n breë konsensus dat die Atayaliese tale op Taiwan ontstaan het. Dié teorie is deur onlangse studies in die menslike bevolking se genetika versterk en ondersteun ook die matrilineêre aard van die migrasie.
Singet dem Herrn ein neues Lied, BWV 190a
Singet dem Herrn ein neues Lied, BWV 190a, is 'n kantate van Johann Sebastian Bach.
Angie Motshekga
Vroeë lewe en onderwysloopbaan
Motshekga is op 19 Junie 1955 in Soweto, Transvaal, gebore. Sy het haar laerskoolopleiding van verskillende skole in Soweto ontvang. Sy het aan 'n kosskool in Matatiele gematrikuleer. Motshekga het toe aan die Universiteit van die Noorde gestudeer, waar sy 'n Baccalaureus Artium in Opvoedkunde verwerf het. Aan die Universiteit van die Witwatersrand het Motshekga 'n Baccalaureus in Opvoedkundige Wetenskap en 'n meestersgraad behaal.
Politieke loopbaan
Motshekga was die nasionale sameroeper van gesprekke oor onderwyserseenhede wat tot die vorming van die Suid-Afrikaanse Demokratiese Onderwysersunie gelei het. Sy was die streeksvoorsitter van die African National Congress Women's League (ANCWL) in die voormalige Kyalami-streek van die party. Tussen 1994 tot 1997 het sy as direkteur in die kantoor van die presidensie gewerk. Sy is in 1997 as adjunk-provinsiale sekretaris van die ANCWL verkies.
Nasionale regering
Motshekga is in April 2009 tot die Nasionale Vergadering van Suid-Afrika verkies. Die nuutverkose president Jacob Zuma het die Onderwysportefeulje in twee nuwe, afsonderlike ministeries ontknoop. Motshekga is as Minister van Basiese Onderwys aangestel. Sy is op 11 Mei 2009 ingehuldig. Tydens haar eerste termyn is handboeke tussen Desember 2011 en Junie 2012 nie by arm skole in Limpopo afgelewer nie. Kritici het gevra dat sy moet uit die amp bedank of daaruit verwyder word, maar sy het in die amp aangebly.
Na die algemene verkiesing van 2014 het Zuma vir Motshekga in haar pos behou. Bathabile Dlamini het haar in Augustus 2015 as president van die vroueliga verslaan. In 2017 was sy 'n kandidaat vir nasionale president van die ANC onder die vroueliga-vaandel sonder om toestemming te vra. Die liga het vir Motshekga gekritiseer en Nkosazana Dlamini-Zuma se veldtog vir ANC-presidentskap ondersteun.
Zuma het in Februarie 2018 as Suid-Afrikaanse president bedank en adjunkpresident Cyril Ramaphosa is as sy opvolger aangewys. Ramaphosa het Motshekga in haar amp behou. In 2019 het sy die langsdienende minister van onderwys in moderne Suid-Afrikaanse geskiedenis geword. Sy is in daardie jaar se algemene verkiesing as parlementslid herkies en het as minister van basiese onderwys aangebly.
Edith Clarke
Edith Clarke (10 Februarie 1883 – 29 Oktober 1959) was die eerste vroulike elektriese ingenieur en die eerste vroulike professor van elektriese ingenieurswese aan die Universiteit van Texas in Austin. Sy het gespesialiseer in elektriese kragstelsel analise en het Circuit Analysis of A-C Power Systems geskryf.
Professionele loopbaan
In 1921, nog steeds nie in staat om 'n posisie as 'n ingenieur te kry nie, het sy General Electric verlaat om fisika te leer by die Constantinople Women's College in Turkye. Die volgende jaar, was sy weer aangestel deur GE as 'n elektriese ingenieur in die Sentrale Stasie Ingenieurswese Departement. Clarke het afgetree uit General Electric in 1945.
Trekliedjie
Liedteks
Met jou aan my sy, o liefste van my, dan vrees ek geen gevaar.
Ronde vlermuisvis
Die Ronde vlermuisvis (Platax orbicularis) is 'n vis wat voorkom in die Indiese-Pasifiese area en aan die ooskus van Afrika vanaf Oman tot by Durban. In Engels staan die vis bekend as die Orbicular batfish.
Judo
Nage-waza
Die verskillende gooie kan as volg ingedeel word:
Geskiedenis
Die Japaner Djigoro Kano (1860- 1938) is die grondlegger van moderne judo. As 'n joejitsoe-leerling het hy talle inrigtings besoek waar verskeie vorme van hierdie gevegsvorm aangebied is. Ongewapende selfverdediging was destyds in Japan baie gewild omdat gewone burgers verbied is om wapens te dra.
In 1882 het dr. Kano sy eie skool - die latere Kodokan - begin, waar hy sy leerlinge in 'n gevegstegniek onderrig het wat bestaan het uit bruikbare elemente van ander gevegsvorme wat hy bestudeer het. Hierdie tegniek het hy judo genoem (ju beteken "sag" en "sonder geweld", en do "wyse" of "manier"). In die Japanse kultuur is judo en ander vegsportsoorte (wat met die versamelnaam budo aangedui word) ten nouste met godsdienstige en ander lewensopvattinge verweef.
Gloria in excelsis Deo, BWV 191
Gloria in excelsis Deo, BWV 191, is 'n kantate van Johann Sebastian Bach.
Lady Grey
Anglo-Boereoorlog
Gedurende die Anglo-Boereoorlog van 1899 tot 1902 het die Republikeinse magte Lady Grey op 21 November 1899 beset onder hoofkommandant Olivier van die Oranje-Vrystaat, onder wie se bevel ook 'n paar Koloniste getel het, maar op 9 Maart 1900 het die Britse mag onder maj. Hook van Herschel die dorp weer in besit geneem. Ou bouvalle van die forte waar die dorpswagte in gehuisves is, is nog te sien in die rante bokant die dorp en op die rant naby die ingang na die dorp. Ses van die burgers wat in die distrik gesneuwel het, is op 22 Augustus 1906 op Lady Grey herbegrawe. Onder hulle was J. Bodenstein, C.J. van Rensburg, N. Myburgh en W. Kruger. Sowel genl. J.B.M. Hertzog as genl. Jan Smuts het dié geleentheid meegemaak.
Pas
Joubertspas naby aan die dorp is die derde hoogste pas met 'n openbare pad in Suid-Afrika, naamlik 2 349 m bo seevlak.
Klank
Hoe beweeg klank?
Die lugmolekule naaste aan die band stamp teen die molekule langs hulle, wat op hul beurt weer teen die volgende molekule stamp, ens., totdat die trilling ons oor bereik. 'n Mens se oortrom is soos die trom in 'n orkes. Wanneer die bewegende lugmolekule daarteen aandruk, is daar geen lugmolekule meer waarteen hulle kan stamp nie, en hulle laat die oortrom tril. Hierdie trillings word verander in senu-impulse, wat na die brein gaan. Ons brein neem hierdie trilling dan as klank waar.
Die gehalte van klank
Wanneer twee musiekinstrumente, bv. 'n klarinet en 'n viool, presies dieselfde deuntjie speel, die een so hard soos die ander, kan mens die verskil tussen hulle klanke duidelik opmerk vanweë die gehalte van hul tone. Hierdie eienskap van 'n musiekinstrument word timbre of klanktint genoem. Die twee instrumente klink verskillend omdat elke instrument 'n verskillende kombinasie van trillings veroorsaak.
Alice Cooper
Vroeë lewe
Cooper was gebore in Detroit, Michigan, die seun van Ether Moroni Furnier (1924–1987) en sy vrou Ella Mae, née McCart, (gebore 1925).
Klank
Hoe word ŉ klankgrens gebreek?
Die klankgolwe wat deur die vliegtuig se motore veroorsaak word, beweeg nou nie meer voor die vliegtuig uit nie, maar bly reg voor die vliegtuig. Die vliegtuig is vasgevang in sy eie trillings en dit ruk en skud geweldig. Hierdie “muur" van trillings is die klankgrens. Die geweldige geraas wat 'n mens hoor wanneer 'n vliegtuig deur die klankgrens bars, word deur hierdie trillings veroorsaak net voordat die vliegtuig versnel en dwarsdeur hulle bars. Wanneer die vliegtuig vinniger as die snelheid van klank vlieg, bly die klankgolwe wat hy veroorsaak agter en het dit geen uitwerking meer op die vliegtuig nie.
Luberon
Kultuurgeskiedenis
In die prehistoriese tydperk was die Luberon relatief dig bevolk aangesien die kalksteenformasies met sy talle grotte as menslike behuisings kon dien. Die bevolkingsdigtheid het in latere periodes duidelik afgeneem, en veral tydens die Middeleeue het baie bewoners hulle in die groter nedersettings van die omgewing gevestig. Hier het klein heerskappye ontstaan wat hul landerye vanuit kastele bestuur het.
Meksikaans-Amerikaanse Oorlog
Sedert die daaropvolgende verdrag van Guadalupe Hidalgo maak die gebied van die huidige deelstate Arizona, Kalifornië, Nevada, Utah, Colorado, Nieu-Meksiko en Wyoming deel uit van die VSA, vorm die Rio Grande 'n belangrike deel van die grens tussen die VSA en Meksiko en die historiese gebied Kalifornië is geskei in (Opper-)Kalifornië (die VSA-deelstaat Kalifornië) en Neder-Kalifornië (die Meksikaanse deelstaate Baja California en Baja California Sur. Sedertdien grens die VSA in die weste aan die Stille Oseaan.
Liv Corfixen
Liv Corfixen (gebore 13 Januarie 1973) is 'n Deense aktrise, regisseuse, en skryfster. Sy is bekend vir haar rolle in die rolprente Pusher (1996), Kat (2001), Princess (2006), en Only God Forgives (2013).
Mos
Mosse is klein plante wat selde hoër as 10 cm groei. Mos groei gewoonlik in digte trosse of matte in klam plekke of in skaduwee. Dit groei op bome, rotse, vrot hout en grond. Veenmosse versamel in neerslae wat verskeie honderd meter dik kan wees. Mosplante, kom in die meeste landhabitatte voor en kan soms die dominante plantvorm wees. Moskolonies is belangrike elemente van talle ekostelsels, van die toendra tot die tropiese reënwoud. Mosse help om gronderosie te bekamp, water en voedingstowwe op te vang, verskaf beskutting vir mikrofauna en dien as kwekerye vir saailinge.
Mosse het nie blomme of wortels nie en hulle eenvoudige blare bedek dun, draadagtige stingels. Met tye produseer mosse spoorkapsules wat as snawelvormige kapsules kan verskyn wat deur dun stingels omhoog gehou word. Mosse is 'n plantegroep wat 'n belangrike deel vorm van die huidige kennis aangaande die ewolusie van lewe, in sy oorskakeling van water na land. Die groen blaaragtige uitloopsels (gametofiete) behou sommige van die eienskappe van die groenalg-voorouers, maar die naaldagtige uitloopsels wat spore produseer vertoon deurslaggewende vernuwings vir lewe buite water, soos huidmondjies, 'n eenvoudige string geleidende selle en spore wat in 'n enkele apikale kapsule (sporangium) geproduseer en deur die lug versprei word.
Kalsium-40
Kalsium-40 (chemiese notasie Ca) is 'n kwasi?-stabiele isotoop van kalsium.